b'\n_START_ARTICLE_\nStehiometrija\n_START_PARAGRAPH_\nStehiometrija (\xcf\x83\xcf\x84\xce\xbf\xce\xb9\xcf\x87\xce\xb5\xe1\xbf\x96\xce\xbf\xce\xbd \xc2\xabelement\xc2\xbb + \xce\xbc\xce\xb5\xcf\x84\xcf\x81\xce\xad\xcf\x89 \xc2\xabmeriti\xc2\xbb) je veja kemije, ki se ukvarja s koli\xc4\x8dinskimi razmerji med reaktanti pred kemijsko reakcijo in produkti po kemijski reakciji. Razmerja so lahko masna, volumenska ali molska. Pri reakcijah velja zakon o ohranitvi mase, to pomeni da je skupna masa reaktantov enaka masi produktov. S stehiometrijo ra\xc4\x8dunamo potrebne koli\xc4\x8dine posameznih reaktantov pred reakcijo in produkte po reakciji.'